recursal/SuperWikiNEXT-32B huggingface dataset:
| DreamWorks Records |
| --- |
|  |
| Pagrindinėbendrovė | Universal Music Group |
| Įkurta | 1996 m. |
| Įkūrėjas | David Geffen |
| Žanras | Įvairūs |
| Kilmės šalis | Jungtinės Amerikos Valstijos |
| Tinklalapis | dreamworksrecords.com |

**DreamWorks Records** buvo Jungtinių Amerikos Valstijų įrašų kompanija. David Geffen, Steven Spielberg ir Jeffrey Katzenberg 1996 m. įkūrė šią kompaniją kaip „DreamWorks SKG" padalinį. Ši įrašų kompanija gyvavo iki 2005 m. Kompanija turėjo padalinį, įsikūrusį Nešvilyje pavadinimu „DreamWorks Nashville", kuris specializavosi kantri muzikoje, jis taip pat 2006 m. panaikintas.

Istorija
--------

1996 m. po to, kai Geffen pardavė „Geffen Records" kompanijai „MCA Music Entertainment", jis kartu su Spielberg ir Katzenberg įkūrė kompaniją „DreamWorks SKG". Tuo pačiu laiku buvo įkurta ir ši įrašų kompanija. Kompanijos logotipas yra paskutinis menininko Roy Lichtenstein darbas. „Geffen Records" buvo „DreamWorks" platintojas iki 1998 m. paskui „Interscope Records" pradėjo platinti „DreamWorks" įrašus. Rufus Wainwright buvo pirmasis pasirašęs sutartį su kompanija. Henry Rollins (ir kartu su grupe Rollins Band), George Michael, Randy Newman, Morphine, Eels, Nelly Furtado ir Papa Roach taip pat pasirašė kontraktus su „DreamWorks Records".

Kompanijai vadovavo Lenny Waronker ir Mo Ostin, kurie anksčiau vadovo „Warner Bros. Records". „Dreamworks SKG", susidūrusi su finansinėms problemomis, 2003 m. spalį pardavė „DreamWorks Records" kompanijai „Universal Music Group". Nors kompanija gavo daug dėmesio, negalėjo pateisinti įdėtų lūkesčių ir pinigų. 2004 m. jau buvo pradėta naikinti kompaniją, didesnę dalį atlikėjų pervedant į „Geffen Records".

„DreamWorks Nashville"
----------------------

„DreamWorks" turėjo padalinį, įsikūrusį Nešvilyje, pavadinimu „DreamWorks Nashville", kuris specializavosi kantri muzikoje. „DreamWorks Nashville" atlikėjai buvo Jessica Andrews, Emerson Drive, Toby Keith, Tracy Lawrence, Randy Travis, Jimmy Wayne, ir Darryl Worley. Po „DreamWorks Records" iširimo kompanijos pirmininkas Scott Borchetta 2005 m. įsteigė „Big Machine Records". Borchetta taip pat pasirašė kontraktą su „Show Dog Records" ir Toby Keith, nors Keith po metų atsitraukė nuo projekto. 2006 m. sausio 29 d. „DreamWorks Nashville" buvo galutiniai uždaryta kompanijos „Universal Music Group Nashville".

Atlikėjai
---------

*Pagrindinis straipsnis – Sąrašas:DreamWorks Records atlikėjai*.

Šaltiniai
---------

1. ↑  All Business: *Nashville Scene: Keith’s New Show Dog*By PHYLLIS STARK, September 10 2005

Nuorodos
--------

* Oficiali svetainė
* Dreamworks Records Archyvuota kopija 2011-07-08 iš Wayback Machine projekto.
| **Daumantas Lapinskas** |
| --- |
| Gimė | 1975 m. kovo 17 d. (48 metai)Vilniuje |
|  |
| Veikla | finansininkas, Lietuvos politinis veikėjas, Lietuvos ūkio viceministras |
|  |
| Alma mater | 1997 m. Vilniaus universitetas |

**Daumantas Lapinskas** (g. 1975 m. kovo 17 d. Vilniuje) – finansininkas, Lietuvos politinis veikėjas, Lietuvos ūkio viceministras.

Biografija
----------

1993 m. baigė Vilniaus 56-ąją vidurinę mokyklą. 1993–1997 m. Vilniaus universiteto Ekonomikos fakultete baigė finansus, finansų bakalauras. 1997–1999 m. Brandeis universitete (JAV) baigė ekonomiką, tarptautinės ekonomikos ir finansų magistras.

1995–1997 m. „Tauro" banko vadybininkas, 1998 m. „Summit Systems, Inc." (Niujorkas, JAV) stažuotojas, 1999–2000 m. „CA-IB Investmentbank AG" (*Bank Austria Creditanstaltgruppe*), atstovybės Baltijos šalims analitikas, 2000–2006 m. Europos rekonstrukcijos ir plėtros banko Londone, Jungtinėje Karalystėje, bankininkas, analitikas. Taip pat dirbo ERPB regioniniame biure Maskvoje (Rusija).

2006–2007 m. Europos rekonstrukcijos ir plėtros banko (ERPB) vadovaujantysis bankininkas (Londone, Jungtinė Karalystė). Taip pat dirbo ERPB regioniniame Kaukazo biure Tbilisyje (Gruzija). 2007–2009 m. „Georgian Financial Company, LLC" įkūrėjas ir partneris Tbilisyje (Gruzija), 2009 m. UAB „Investicijų ir verslo garantijos" valdybos patarėjas. 2009–2010 m. Lietuvos Respublikos ūkio ministro patarėjas, 2010-2012 m. Lietuvos Respublikos ūkio viceministras. Nuo 2013 m. „Avia Solutions Group" valdybos narys.

Šaltiniai
---------

1. ↑  Daumantas Lapinskas[neveikianti nuoroda] (LR ŪM inf.)
2. ↑
|  |
| --- |
| **Roe I Biplane** |
|  |
|  |
|  |
| Tipas | eksperimentinis modelis |
| Gamintojas | Alliott Verdon Roe |
| Kūrėjas | Alliott Verdon Roe |
| Pirmas skrydis | 1908 m. birželio 8 d. |
| Pagaminta vnt. | 1 |

**Roe I Biplane** – pirmasis Anglijos teritorijoje suprojektuotas, sukonstruotas ir skridęs varikliu varomas lėktuvas, medinės konstrukcijos drobe aptrauktas biplanas su anties tipo sparnais, be krypties vairo ir su priekyje įrengtais stabilizatoriais.

Istorija
--------

Šį orlaivį sukurti paskatino įsteigti prizai: *Brooklands Automobile Racing Club* pasiūlė žmogui, įveiksiančiam trijų mylių (4,8 km) lenktynių žiedą iki 1907 m. pabaigos, dovanoti 2500 svarų sterlingų (šių dienų verte tai būtų apie 500 000 svarų sterlingų). Atskirą 1000 svarų sterlingų prizą (šių dienų verte – 200 000 svarų sterlingų) už nuskristą vieną mylią (1,6 km), pasiūlė laikraštis „Daily Graphic".

Alliott Verdon Roe savo lėktuvui gaminti idėjų sėmėsi iš paties anksčiau pagaminto lėktuvo modelio, laimėjusio 150 svarų prizą, kuris buvo įsteigtas lordo Northcliffe. Kad laimėtų prizą, modeliai turėjo nuskristi bent 50 pėdų, bet 1907 m. balandžio 15 d. Londone, Aleksandros rūmuose (*Alexandra Palace*), Allioto sukonstruotasis sugebėjo nuskristi net 100 pėdų.

1907 m. rugsėjį buvo pagamintas pirmasis orlaivio prototipas: medinis biplanas, varomas priekyje įtaisytu JAP 9 AG varikliu, kuris suko dviašmenį iš aliuminio pagamintą propelerį. Išbandžius prototipą Bruklando trasoje paaiškėjo, jog varikliui trūko galios. Kitam bandymui Alliott išsinuomojo prancūzišką Antoinette variklį, gebantį išvystyti 24 AG. Šiek tiek patobulinus sparnus, su naujuoju motoru lėktuvas pajėgė atlikti trumpus skrydžius. Tai įvyko 1908 m. birželio 8 d.

Kadangi skrydis buvo atliktas vėliau, jau po konkurso nustatyto termino laiko, niekas tada neskyrė įvykiui daug dėmesio. Atlikto skrydžio metu nebuvo žurnalistų ar ko nors kito su fotoaparatu. Taip pirmasis anglų skrydis ir liko neįamžintas nuotraukoje, skirtingai nuo pirmojo brolių Raitų skrydžio Amerikoje.

Techniniai duomenys
-------------------

* Ilgis: 7,0 m
* Sparnų mojis:
	+ Viršutinis sparnas: 11 m
	+ Apatinis sparnas: 9,1 m
* Tuščio lėktuvo masė: 159 kg
* Bendra lėktuvo masė: 295 kg
* Variklis: Antoinette 8V, vandeniu aušinamas V-8 konfigūracijos vidaus degimo variklis, 24 AG (18 kW) galios
* Propeleris: medinis, dvimentis, fiksuoto žingsnio, 2,03 m skersmens

Išnašos
-------

1. 1 2  „The model plane launched Britain's aircraft industry" Nuoroda tikrinta 2016 sausio 22 d.
2. ↑  Taylor, Michael J. H. (1989). Jane's Encyclopedia of Aviation. London: Studio Editions. p. 90.
Didžiažemė tundra Vorkutos apylinkėse
**Didžiažemė tundra** (rus. *Большеземельская тундра*) – šiaurinės Pečioros žemumos dalis, besidriekianti iki Barenco jūros krantų. Plyti Rusijoje, Komijoje ir Nencų autonominėje apygardoje. Iš vakarų ir pietų ribojama Pečioros ir Usos upių, iš rytų – Poliarinio Uralo ir Paj Chojaus.

Būdingos kalvos ir moreniniai gūbriai, vadinami musiurais (pvz. Janeimusiuras, Vangureimusiuras ir kt.). Vyraujantis aukštis 100–150 m, didžiausias – 250 m. Išplitęs amžinasis įšalas. Būdinga samanų ir krūmokšnių tundra bei miškatundrė (eglės, beržai). Didžiažemę tundrą kerta Šapkinos, Kolvos, Adzvos upės, gausu ežerų.

Didžiažemėje tundroje yra Pečioros anglies baseino dalis, naftos, gamtinių dujų telkiniai. Verčiamasi elnininkyste, medžiokle.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 67
Koordinatės: 56°18′29″ š. pl. 23°33′21″ r. ilg.﻿ / ﻿56.30806°š. pl. 23.55583°r. ilg.﻿ / 56.30806; 23.55583


| Daunoravos II tvenkinys |
| --- |
| Vieta | Lietuva (Joniškio rajonas) |
| Plotas | 0,055 km² |
| Kranto linijos ilgis | 1,26 km |
| Kilmė | dirbtinė |
| Vidutinis gylis | 1 m |
| Didžiausias gylis | 1,1 m |
| Įteka | Dirniškės upelis |
| Išteka | Dirniškės upelis |

**Daunoravos II tvenkinys** – tvenkinys Lietuvoje, Joniškio rajone, 8 km į šiaurę nuo Joniškio. Sudarytas užtvenkus Dirniškės upelį (Platonio intakas) 1 km nuo jo žiočių. Tvenkinio ilgis iš pietų į šiaurę – 0,53 km, plotis – iki 0,14 km. Tvenkinys gausiai užžėlęs vandens augalija. Altitudė 43,4 m. Pasroviui iškart yra Daunoravos I tvenkinys. Krantai žemi, apaugę medžiais ir krūmynais, užpelkėję. Aplinkui plyti dirbami laukai. Vakariniu pakraščiu teka Platonis. Rytinėje pakrantėje įsikūręs Daunoravos kaimas, į šiaurę – Daunoriškė, į vakarus – Nartaučiai. 

Tvenkinys įrengtas 1970 metais.

Šaltiniai
---------

1. ↑  maps.lt duomenys

* Tvenkinių katalogas. Aplinkos apsaugos ministerija. Kaunas, 1998
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| RK1923 |
| --- |
| **Padauguvėlė–Naujatriobiai** |
|  |
| Valstybės | Lietuva Lietuva |
| Ilgis | 6,2 km |
| Pradžia | Padauguvėlė |
| Pabaiga | Naujatrobiai |
| Apskritys | Kauno |

**RK1923** – rajoninis kelias, jungiantis Padauguvėlę ir Naujatrobį. Kelio ilgis – 6,2 km.

Kelias prasideda Padauguvėlėje, sankryžoje su  **1914**  Vilkija–Padauguva–Vareikoniai  ir eina link Naujatrobių. Kelias daugiausia eina dirbamais laukais. Už Naujatrobių kerta Vejuonos upelį. Baigiasi sankryžoje su rajoniniu keliu  **1922**  Raudondvaris–Naujieji Bernatoniai–Žemaitkiemis .

v • a • r **Kauno apylinkių rajoniniai keliai** 

1901 - 1902 - 1903 - 1904 - *1905* - 1906 - 1907 - 1908 - 1909 - 1910 - 1911 - 1912 - 1913 - 1914 - 1915 - 1916 - 1917 - 1918 - 1919 - 1920 - 1921 - 1922 - 1923 - 1924 - 1925 - 1926 - 1927 - 1928 - 1929 - 1930 - 1931 - 1932 - 1933 - 1934 - 1935 - 1936 - 1937 - 1938 - 1939 - 1940 - 1941 - 1942 - 1943 - 1944 - 1945 - 1946 - 1947 - 1948 - 1949 - 1950 - 1951 - 1952 - 1953 - 1954 - 1955
**Daumantas Žukauskas**| Asmeniniai duomenys |
| --- |
| Gimimo data | 1992 m. vasario 4 d. (30 metų) |
| Gimimo vieta | Lietuva |
| Ūgis | 188 cm |
| Svoris | 82 kg |
| Klubai |
| Dabar žaidžia | FC Klaipėda |
| **Numeris** | ? |
| **Pozicija** | puolėjas |
| Profesionalūs klubai\* |
| 2008-2011  2011  2012- | FK Žalgiris → FC Klaipėda  FK Polonija Vilnius | 21 (3)  6 (0)  |
| \* Skaičiuojama tik pasirodymai ir įvarčiai vietinėje lygoje Duomenys 2011 Rugpjūčio 1. |

**Daumantas Žukauskas** (g. 1992 m. vasario 4 d.) – Lietuvos futbolininkas, žaidžiantis FC Klaipėda komandoje, puolėjo pozicijose.

Debiutavo Lietuvos futbolo a lygoje 2008 m. būdamas 16 metų, bet tame sezone pagrindinėje komandoje sužaidė tik vienerias rungtynes. Vilniaus "Žalgiriui" iškritus į pirmąją lyga žaidė daugiau. 2010 m. su Vilniaus "Žalgiriu" pasirašė ilgalaikę sutartį. 2011 m. transferų lango mete persikėlė į FC Klaipėda komandą. 2012 m. sezone apsirašė kontraktą su Vilniaus "Polonija". 

Žaidėjas buvo Lietuvos iki 19 metų rinktinės narys.

Nuorodos
--------

* Statistika iš www.futbolinis.lt
**Lietuvos provincija** (vok. *Provinz Litauen*), **Prūsų Lietuva** (*Preussische Litauen*), **Lietuva** (*Litauen*) – Prūsijos kunigaikštystė (1525–1701 m.), Prūsijos karalystės (nuo 1701 m.) dar žinoma kaip Mažoji Lietuva administracinio teritorinio vieneto Lietuvos departamento (1736–1818 m.) pagrindinė dalis.

Istorija
--------

Lietuvos provincijos terminas valstybės teisiniuose dokumentuose, valdovų įsakuose ir potvarkiuose vartotas nuo 1618 m. iki XIX a. pradžios. Oficialiai nustotas vartoti, kai Lietuvos provincija įėjo į 1818 m. įkurtą Gumbinės apygardą; mokslinėje literatūroje vartojamas iki šiol. Kartais Lietuvos provincija vadinta Prūsų Lietuva arba tiesiog Lietuva (pvz. XVIII a.–XIX a. periodiniuose leidiniuose, knygose ir žemėlapiuose).

Geografija
----------

Lietuvos provincija apėmė Mažosios Lietuvos branduolį – lietuviškiausias apskritis, kurių plotas – apie 10 000 km²:

* Įsruties apskritis
* Klaipėdos apskritis, 1818 m. prijungta prie Karaliaučiaus apygardos
* Ragainės apskritis
* Tilžės apskritis

Šaltiniai
---------

1. ↑  *Lietuvos provincija*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986.
2. ↑  Algirdas Matulevičius. *Lietuvos provincija*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 314 psl.
Rondelis, maždaug 1490-1500 m.
Dvirankiais kalavijais besikaunantys plokštiniais šarvais šarvuoti kovotojai kaip papildomus ginklus turi rondelius (XV a.)
**Rondelis** (angl. *rondel*, *roundel*) – vėlyvųjų viduramžių europinis durklas, kurio garda buvo disko formos. Rondelius naudojo įvairūs žmonės, pradedant miestiečiais ir baigiant riteriais.

Konstrukcija
------------

Geležtė būdavo ilga (30 cm ir ilgesnė) ir plona. Viso durklo ilgis būdavo iki 50 cm. Geležtės skerspjūvis būdavo rombinis, lęšio formos ar trikampis. Geležtė paprastai smailėja nuo pat gardos, turi vienus arba dvejus ašmenis ir baigiasi smailiu smaigaliu.
  
Įkotė eidavo per visą rankeną, kuri būdavo ritinio formos, kaulinė ar medinė.

Rondelio garda buvo ne skersinis, kaip daugelio durklų, o diskas (kartais ovali ar aštuonkampė plokštelė). Iš to bruožo kilęs ir durklo pavadinimas: sen. pranc. *rondel*, *rondelle* iš *roont* (mot. *ronde*) 'apvalus' + *-el*, *-elle* (mažybinė priesaga). Rondelio buoželė būdavo toks pat diskas kaip ir garda arba rutuliukas.

Rondelis buvo skirtas duriamiesiems smūgiams, galėdavo pramušti grandinius šarvus. Plonas smaigalys leisdavo pramušti ir plokštinių šarvų sandūras. Kertamiesiems smūgiams trūko masės, o pjaunamiesiems netiko geležtės forma.

Gamindavo ir rondelius, kurių geležtė būdavo keturbriaunė (kryžiško skerspjūvio). Tokie rondeliai nepritaikyti kirsti ar pjauti. Jie būdavo naudojami tik kaip ginklai ir jų neįmanoma buvo panaudoti kaip peilių.

Naudojimas
----------

Spėjama, kad rondeliai atsirado apie 1300 m. o paplito nuo XIV a.
Rondelius nešiodavo prie juosmens ir naudojo tiek kaip kasdieninį peilį, tiek kaip kovinį ginklą kautynėse ar turnyre. Juos naudodavo pargriautiems ar sužeistiems riteriams pribaigti ar priversti pasiduoti.

Nuorodos
--------

* Spotlight: The Rondel Dagger (myArmoury.com article)
* Website about Talhoffers Fetchbuch
* Roundel dagger waster Archyvuota kopija 2007-09-27 iš Wayback Machine projekto. (medinis rondelis treniruotėms)
* plokščiageležtis rondelis ir rondelis su makštimi (dviejų rondelių nuotraukos)
* French Rondel Dagger
* (rondelio ir jo makšties nuotrauka) Archyvuota kopija 2007-09-28 iš Wayback Machine projekto.


|  |  |
| --- | --- |
|  | **Vikiteka: Rondelis (durklas)** – vaizdinė ir garsinė medžiaga  |
DreamWorks Studios|  |
| Forma | Dukterinė įmonė |
| Įkurta | 1994 m. spalio 12 d. |
| Centrinė būstinė | Universal Sitis, Los Andželas, Kalifornija, JAV |
| Svarbiausi darbuotojai | Stacy Snider (bendrapirmininkas, CEO) |
| Produkcija | Kino filmai, televizijos programos |
| Savininkas (-ai) | Nepriklausoma (1994–2006 m.)Viacom (2006–2008 m.)Reliance ADA Group (2008–dabar) |
| Darbuotojų | 1 200 (2008 m.) |
| Padaliniai | DreamWorks Animation (buvęs)DreamWorks Live Theatrical Productions (dabartinis)DreamWorks Movie Network (dabartinis)DWKids.com (dabartinis) |
| Dukterinės įmonės | DreamWorks Records (buvusi)DreamWorks Interactive (buvusi)DreamWorks Television (dabartinė)DreamWorks Home Entertainment (dabartinė)Go Fish Pictures (buvusi) |
| Tinklalapis | www.dreamworksstudios.com |

**DreamWorks Studios**, oficialiai **DW II Distribution Co. LLC**, taip pat žinoma kaip **DreamWorks SKG** – JAV kino studija, daugiausia kurianti kino filmus ir televizijos programas. Įmonė yra išleidusi daugiau kaip 10 filmų, iš kurių kiekvienas uždirbo po daugiau kaip 100 mln. JAV dolerių.

Įmonės pradžia laikomi 1994 m. kai žiniasklaidos magnatai Steven Spielberg, Jeffrey Katzenberg ir David Geffen (po įmonės logotipu esantys inicialai **SKG** sudaryti iš pirmųjų kiekvieno iš jų pavardės raidžių) nutarė įkurti naują Holivudo studiją. Jie bendrai valdo 72 % įmonės akcijų.

Istorija
--------

1994 m. įkūrus studiją, visi trys įkūrėjai biudžetui skyrė po 33 mln. JAV dolerių, dar 500 mln. pridėjo „Microsoft" bendraįkūrėjas Polas Alenas.

1998 m. studija išleido pirmąjį pilnametražį animacinį filmą „Skruzdėliukas Z" (*Antz*). 2000 m. įmonė įkūrė animacijos padalinį „DreamWorks Animation", kuris 2004 m. tapo nepriklausoma kompanija.

Logotipas
---------

„DreamWorks" logotipe vaizduojamas ant pusmėnulio sėdintis ir žvejojantis berniukas. Idėja sukurti tokį logotipą kilo Stivenui Spilbergui, kuris pradžioje norėjo kompiuteriu sukurto paveikslėlio, tuo tarpu konsultantas vaizdo efektų kūrime Denisas Murenas (*Dennis Muren*) pasiūlė pieštinę versiją. 
Sukurti logo buvo patikėta dizaineriui Robertui Hantui (*Robert Hunt*), kurio sūnus pozavo berniuko modeliui. Hantas pateikė abejas versijas ir Spilbergas pasirinko kompiuterinę. Muzika, skambanti pasirodžius logotipui, buvo parašyta Džono Viljamso.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Digitalis grandiflora** |
| --- |
| Didžiažiedė rusmenė (Digitalis grandiflora)Didžiažiedė rusmenė (*Digitalis grandiflora*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Notreliažiedžiai  *( Lamiidae)* |
| Šeima: | Gyslotiniai  *( Plantaginaceae)* |
| Gentis: | Rusmenė  *( Digitalis)* |
| Rūšis: | Didžiažiedė rusmenė  *( Digitalis grandiflora)* |

 |

**Didžiažiedė rusmenė** (*Digitalis grandiflora*) – gyslotinių (*Plantaginaceae*) šeimos, rusmenių (*Digitalis*) genties augalas.

Daugiametė, 30-100 cm aukščio žolinis augalas. Stiebas stačias, nešakotas, plaukuotas. Lapai 7-25 cm ilgio, 2-6,5 cm pločio, apatiniai kotuoti, viršutiniai bekočiai. Žiedynas – reta vienašalė kekė. Vainikėlis 30-40 mm ilgio, 15-20 mm pločio, varpiškas, liaukingas, geltonas arba rausvai geltonas, su rudu gyslų rezginiu viduje. Vaisius – 8-14 mm ilgio, 5-8 mm pločio, buka dėžutė. Sėklos geltonos, 1,1-1,3 mm ilgio, 0,6-0,8 mm skersmens.

Žydi birželio – rugpjūčio mėn. Sėklos subręsta rugpjūčio – rugsėjo mėn. Dauginasi sėklomis. Auga šviesiuose miškuose, kirtimuose, miškų aikštelėse. Mėgsta kalkingas dirvas.

Vaistams vartojami skroteliniai lapai, nupjauti prieš žydėjimą ir žydinčių augalų stiebiniai lapai, nupjauti žydint rusmenėms. Lapuose yra širdį veikiančių glikozidų, saponinų, flavonoidų ir kitų medžiagų.

Visi rusmenės preparatai labai **nuodingi**, be gydytojo nurodymo nevartoti.

|  |  |
| --- | --- |
|  | **Vikiteka: Didžiažiedė rusmenė** – vaizdinė ir garsinė medžiaga  |
| **Ronaldas Račinskas** |
| --- |
|  |
| Lietuvos stendinio šaudymo taurė (2021 m. Vilnius) |
| Gimė | 1968 m. gegužės 13 d. (54 metai)Vilnius, Lietuva |
|  |
| Veikla | Sportininkas |
| Sritis | Sportinis šaudymas |

**Ronaldas Račinskas** (g. 1968 m. gegužės 13 d. Vilniuje) – Lietuvos šaulys, kuris specializuojasi šaudyme į skraidančius taikinius apvalioje aikštelėje. Daugkartinis Lietuvos čempionas ir rekordininkas, Lietuvos šaudymo sporto sąjungos skrendančių taikinių šaudymo skyriaus viceprezidentas.

Biografija
----------

1993 m. baigė Vilniaus universiteto fizikos fakultetą, 2007 m. VU tarptautinių santykių ir politikos mokslų instituto doktorantūrą. 1992–1994 m. Lietuvos Respublikos Krašto apsaugos ministerijos Sienos apsaugos tarnybos Ginkluotės skyriaus vadovo pavaduotojas, 1994–1997 m. ministerijos Politikos departamento specialistas, skyriaus vadovas, direktoriaus pavaduotojas, 1997–1999 m. Lietuvos Respublikos Vyriausybės kanclerio pavaduotojas, nuo 1999 m. Tarptautinės istorinio teisingumo komisijos direktorius. 2000–2008 m. Lietuvos šaudymo sporto sąjungos valdybos narys, nuo 2008 m. – viceprezidentas, stendinio šaudymo mėgėjų sporto klubo prezidentas.

Daugkartinis Lietuvos skrendančių taikinių šaudymo čempionas: apvalioje aikštėje (1994, 1997, 1999–2001, 2005, 2008, 2010–12), dupletais (2007), tranšėjinėje aikštėje dupletais (2011), komandinio šaudymo apvalioje aikštėje (1984, 1989). 1998 m. Nikosijoje Europos čempionate užėmė 56-ą vietą, 1999 m. Pusane – 43 vietą, 2000 m. Montekatinyje – 26 vietą, 2002 m. Lonate – 11 vietą, 2007 m. Granadoje – 10 vieta, 2010 m. Kazanėje 26 vieta, 2012 m. Larnakoje – 33 vieta. 1998 m. pasaulio čempionate Barselonoje užėmė 28 vietą, 1999 m. Tamperėje – 24 vieta. Pasaulio kariškių čempionatuose pelnė čempiono (1992 m.) ir vicečempiono (1994 m.) titulus. Baltijos jūros šalių žaidynėse šaudymo dupletais varžybose laimėjo bronzos medalį (1997 m.). Aštuonis kartus gerino Lietuvos nacionalinį rekordą.

2014 m. Račinskas pasaulio čempionate pataikė į 117 taikinių ir užėmė 49-ąją vietą. 2015 m. sportininkas pelnė vardinį kvietimą dalyvauti 2015 m. Europos žaidynėse.

2016 m. vasaros olimpinėse žaidynėse varžėsi apvalios aikštelės rungtyje ir užėmė 30-ą vietą.

Šaltiniai
---------

1. ↑  Lietuva gavo 2 kelialapius į pirmąsias Europos žaidynes Baku Archyvuota kopija 2016-03-04 iš Wayback Machine projekto.
Koordinatės: 31°16′48″ š. pl. 4°16′48″ v. ilg.﻿ / ﻿31.28000°š. pl. 4.28000°r. ilg.﻿ / 31.28000; 4.28000

Sidžilmasa — Almoravidų imperijos sudėtyje
**Sidžilmasa** (Sijilmassa) – miestas oazė Maroke į pietus nuo Feso, šiaurės vakarų Sacharos dykumos pakraštyje prie Zizo upės ir Rasani miesto (Mekneso-Tafilaleto regionas).

Istorija
--------

Sidžilmasą 757 m. įkūrė Sufritai ir miestas iki XI a. buvo pagrindiniu transsacharinės prekybos centru. Šis kelias vedė iš Ganos imperijos į šiaurės Afriką ir buvo vadinamas vakarų Afrikos aukso keliu. Du šimtmečius miestas klestėjo ir statėsi. Abu l-Muntasirui Aljasai (790-823 m.) valdymo metais Sidžilmase buvo pastatyta gynybinė siena su 12 vartų, 8 iš jų buvo geležiniai, rūmai su sodais, visuomeniniai pastatai, mečetė ir sudėtinga aplinkinių žemių drėkinimo sistema. 958 m. Sidžilmasą užėmė Fatimidai, – miesto mokesčiai sudarė pusė to meto Fatimidų pajamų. 987 m. miestą užėmė Kordobos Omejadai vadovaujami Ziri ibn Atijos. 1054 m. Sidžilmasą užėmė Almoravidai, o 1056 m. Abubakras ibn Umaras malšindamas berberų sukilimą Sidžilmasą sugriovė ir miestas prarado prekybos punkto statusą. Niekas negalėjo pagalvoti, kas per du šimtmečius atsitiks su klestinčiu miestu. Valdant Almoravidams ir Almochadams Sidžilmasas buvo tik kariniu postu ir dislokuotos įgulos saugojo imperijos pietryčių sieną. Istoriniai šaltiniai skelbia, kad XIV a. miestas dar funkcionavo ir Marinidų valdymo laikais buvo atstatytas. Bet 1363 m. prasidėjus šalyje suirutei ir 1393 m. pilietinio karo metu, Sidžilmasas labai nukentėjo. 1393 m. miestiečiai sukilo, nužudė Sidžilmaso gubernatorių, sugriovė miesto gynybinę sieną ir pasitraukė į aplinkinius kaimus (arab.: *ksar*). XVII a. viduryje Alauitų dinastijos viešpatavimo pradžioje Mulai Ismailas ibn Šerifas (Moulay Ismail Ibn Sharif) Sidžilmasą atstatė ir dislokavo čia įgulą.
1818 m. klajoklių gentys galutinai sugriovė Sidžilmasą, kurio griuvėsiai išliko iki šių laikų.

Nuorodos
--------

* Sidžilmasa – archeologinis Maroko miestas Archyvuota kopija 2008-04-08 iš Wayback Machine projekto.


|  |  |
| --- | --- |
| **Transsacharinės prekybos centrai** |  |
| Tafilaletas | Tindufas | Adraras (Šingetis, Uadanas) | Audagostas | Tišitas | Ualata | Sidžilmasa | Taudenis | Timbuktu | Figigas | Uargla | Gurara | Tuatas | Gadamesas | Gatas | Sabha | Murzukas | Ayras (Agadesas) | Bilma | Audžila (Džalas) | Kufra (Džaufas) | Siva |
|  |
| --- |
| Rooney |
| Kilmė | Los Andželas,  JAV |
| Žanrai | Alternatyvusis rokasIndie rockPower pop |
| Aktyvumo metai | 1999-dabar |
| Įrašų kompanija | Geffen Records |
| Svetainė | „Rooney" svetainė |
| Nariai |
| Robert SchwartzmanTaylor LockeNed BrowerLouie StephensMatthew Winter |

**Rooney** – penkių vaikinų grupė iš Los Andželo, pasirašiusi kontraktą su įrašų studija Geffen Records. Grupę sudaro penki nariai: Robert Schwartzman, Louie Stephens, Tyalor Locke, Ned Brower ir Matthew Winter. Grupė pavadinta 80-ųjų filmo *Ferris Bueller`s Day Off* veikėjo Ed Rooney garbei.

Grupės muzika primena *Brittish Invasion rock* ir 80-ųjų POP ir dažnai palyginama tokioms legendoms kaip The Cars, The Beatles ar Blur. Rooney yra važinėję į gastroles su tokiomis grupėmis kaip The Strokes, Travis, The Donnas, Everybody Else, Weezer, Keane ir atlikėja Kelly Clarkson. Grupės oficialiame puslapyje tvirtinama, kad „*jie sugeba sujungti paskutinių keturių dešimtmečių elementus ir priversti juos skambėti moderniai šiandien."*

2004 m. Rooney pasirodė Amerikoje populiariaraus serialo *The O.C.:The Third Wheel„*  serijoje. Daugelis šį grupės pasirodymą vadina jų prasiveržimu. Rooney singlas „Blueside" pristatytas žaidimo *Tiger Woods PGA Tour* garso takelyje, o daina „I`m Shakin`" skambėjo muilo operoje *All My Children*.

Daina pavadinimu „Sleep Song", kurios kol kas nėra nė viename grupės albume, dukart skambėjo 2005 m. filme *Chumscrubber* ir susilaukė milžiniškos sėkmės tarp filmo žiūrovų.

2007 m. vasarą dalyvavo koncertiniame ture su Fergie. 2007 m. rudenį grupė pristatydama naują albumą surengė gastroles Europoje ir susilaukė neįtikėtinos sėkmės. 2008 pavasarį Rooney grįžta į Europą.

2007 m. liepos 17 d. Jungtinėse Valstijose pristatytas naujausias grupės albumas „Calling The World". Europoje albumas išleistas Europoje.

Diskografija
------------

* Rooney (2003)
* Calling The World (2007)

EP
--

1. Deli Meats
2. The Rooney Sampler
3. Plug It In
4. Mastedonia

Kitur pristatytos dainos
------------------------

* „Metal Guru"(T. Rex koveris) albume „Herbie: Fully Loaded Soundtrack"
* „Death On Two Legs"(Queen koveris) albume „Killer Queen: A Tribute To Queen"
* „Here Today Gone Tomorrow" (The Ramones koveris) albume „We`re A Happy Family", skirtame The Ramones atminimui.
* „Merry X-mas Everybody" (Slade koveris) albumuose „The Year They Recalled Santa Claus" ir „The O. C. Mix 3: Have a Very Merry Chrismukkah"
* „Sleep Song" iš „Chumscrubber" garso takelio.

Vaizdo klipai
-------------

* "Blueside"
* "I`m Shakin'"
* "If It Were Up To Me"
* "Popstars"
* "When Did Your Heart Go Missing? "
* "I Should've Been After You"
* "Are You Afraid Of Me? "

Grupės nariai
-------------

* Robert Schwartzman - vokalas/gitara
* Taylor Locke - gitara/pritariamasis vokalas
* Matthew Winter - bosinė gitara
* Ned Brower - būgnai/pritariamasis vokalas
* Louie Stephens - klavišiniai

Nuorodos
--------

* Oficiali svetainė
* Rooney svetainėje Last.fm
Šv. Rokas Prahoje
**Šventojo Roko diena** – Šv. Roko vardo diena, kasmet švenčiama rugpjūčio 16 d. Ši diena – vasaros brandos, derliaus dorojimo, pjūties pabaigtuvių šventės laikas.

Vardas
------

Šv. Rokas – prancūzų kilmės šventasis, piligrimas, gyvenęs XIII–XIV a.
Savo gyvenimą Šv. Rokas paskyrė ligonių, sergančių maru, slaugymui. Pasak legendų, turėjo stebuklingą gydomąją galią. Pats taip pat buvo užsikrėtęs maru, tačiau išgijo. Šv. Rokas laikomas ligonių, ypač sergančių epideminėmis ligomis, globėju. Jo būtiniausi daiktai – lazda ir kelionmaišis. Šventasis vaizduojamas su maro žaizda ant kojos, taip pat su jį lydinčiu šunimi.

Istorija
--------

Lietuvoje šv.Roko kultas sustiprėjo 1705 m. Vilniuje, vėliau ir Kaune, įsteigus rokitų kongregacijos vienuoliją.Jie taip pasivadino dėl to, kad savo veiklos pavyzdžiu pasirinko šv. Roką. Vieni garsesnių atlaidų Lietuvoje vyko Kražiuose. Čia 1713 m. įsikūrė vienuoliai rokitai, kurie 1743 m. miestelyje įsteigė globos namus psichiniams ligoniams. Jų dėka Kražiuose ir plačiau išpopuliarėjo ir šv. Roko kultas. Melsti sveikatos ir kitų malonių vyko maldininkai bei ligoniai iš tolimesnių apylinkių, iš visos Žemaitijos.

Papročiai
---------

Šią dieną senoliai švęsdavo pjūties pabaigą ir naujos sėjos pradžią – buvo sėjami žiemkenčiai. Kaimuose žmonės visą vasarą gyvendavo be dirbtinės šviesos, keldamiesi saulei patekant ir eidami miegoti saulei nusileidus. Jei naktinėdavo, tai tik tamsoje ar lauke prie laužų. Po rugpjūčio 16-os dienos į trobas vėl sugrįždavo dirbtinis apšvietimas - deglas ar balana, vėliau žibalinė lempa.

Į Lietuvą atėjus krikščionybei, pjūties pabaigos šventė sutapatinta su Roko varduvėmis.

Nuorodos
--------

* Šv. Roko atlaidai Kražiuose[neveikianti nuoroda]
* Rugpjūčio 16 dienos papročiai

  


| **Tradicinės Lietuvos krikščionių kalendorinės šventės** |
| --- |
| Adventas **·**  Kūčios **·**  Kalėdos **·**  Trys karaliai **·**  Mėsiedas **·**  Grabnyčios **·**  Užgavėnės **·**  Pelenų diena **·**  Gavėnia **·**  Verbų sekmadienis **·**  Didžioji savaitė **·**  Velykos **·**  Atvelykis **·**  Šeštinės **·**  Sekminės **·**  Devintinės **·**  Žolinė **·**  Vėlinės **Svarbesnės šventųjų dienos**: Kazimierinės (03.04) **·**  Juozapinės (03.19) **·**  Šv. Stanislovas (04.11) **·**  Jurginės (04.23) **·**  Joninės (06.24) **·**  Petrinės ir Povilinės (06.29) **·**  Šv. Rokas (08.16) **·**  Šv. Baltramiejus (08.24) **·**  Mykolinės (09.29) **·**  Visi šventieji (11.01) **·**  Šv. Martynas (11.11) |
| **Tradicinės lietuvių šventės** |
| Žiemos saulėgrįža **·**  Kūčios **·**  Pusiaužiemis **·**  Užgavėnės **·**  Jorė **·**  Rasos **·**  Žolinė **·**  Ilgės  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Pieris rapae** |
| --- |
| Ropinis baltukas (Pieris rapae)Ropinis baltukas (*Pieris rapae*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Drugiai  *( Lepidoptera)* |
| Šeima: | Baltukai  *( Pieridae)* |
| Gentis: | Baltukas  *( Pieris)* |
| Rūšis: | Ropinis baltukas  *( Pieris rapae)* |

 |
| Binomas |
| ***Pieris rapae***Linnaeus, 1758 |

**Ropinis baltukas** (*Pieris rapae*) – baltukų (*Pieridae*) šeimos drugys. Sparnų piešinys kaip ir kopūstinio baltuko, tačiau už šį yra mažesnis (dydis 40-50 mm). Priekinių sparnų viršūnė pilka, apatinės pusės gyslos be juodų apnašų. I-os generacijos drugiai skraido V–VI, II-os – VII–VII mėn.

Vikšras žalias, nugarinėje pusėjė su geltonomis juostelėmis, šonuose su geltonais taškais, apaugęs trumpais šereliais. Minta įvairiais bastutiniais augalais, kenkia daržovėms (kopūstams, ropėms). Lėliukė gelsvos ar žalsvos spalvos, šonuose su 3 geltonomis juostelėmis. Lėliukės žiemoja. Paplitęs visoje šalies teritorijoje. Migrantas.

|  |  |
| --- | --- |
|  | **Vikiteka: Ropinis baltukas** – vaizdinė ir garsinė medžiaga  |
| **Lepidium sativum** |
| --- |
| Sėjamoji pipirnė (*Lepidium sativum*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Dilenijažiedžiai  *( Dilleniidae)* |
| Šeima: | Bastutiniai  *( Brassicaceae)* |
| Gentis: | Pipirnė  *( Lepidium)* |
| Rūšis: | Sėjamoji pipirnė  *( Lepidium sativum)* |

 |

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Sėjamoji pipirnė** (*Lepidium sativum*) - bastutinių (*Brassicaceae*) šeimos vienmečių augalų rūšis. Kilusi iš Irano, o kaip prieskonis plačiai auginama Kaukaze, Vidurinėje Azijoje, Tolimuosiuose Rytuose.

Lapai plunksniškai karpyti arba skiautėti. Žiedai maži, balti arba rožiniai, susitelkę kekėse. Sėklos mažos, truputį suplotos, gelsvai rudos, beveik lygiu paviršiumi.

Sėjamoji pipirnė nereikli dirvai. Sėti galima labai anksti pavasarį, o norint nuolat turėti šviežių augalėlių - kas 2-3 savaitės. Pipirnėse yra daug kalcio, fosforo, jodo, geležies, B grupės ir C vitaminų, karotino. Sėjamosios pipirnės aštroko skonio ir palyginti stipraus kvapo, valgomos labiau kaip prieskonis su kitais salotiniais augalais, dedama į mišraines su daržovėmis. Liaudies medicinoje sėjamoji pipirnė vertinama kaip priemonė nuo skorbuto, karštinės, vartojama „kraujui valyti".
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Chatanga*Хатанга* |
| --- |
| *Gyvenvietės vaizdas* |
|  |
| 

ChatangaChatanga

71°59′0″ š. pl. 102°30′0″ r. ilg.﻿ / ﻿71.98333°š. pl. 102.50000°r. ilg.﻿ / 71.98333; 102.50000﻿ (Chatanga (gyvenvietė))Koordinatės: 71°59′0″ š. pl. 102°30′0″ r. ilg.﻿ / ﻿71.98333°š. pl. 102.50000°r. ilg.﻿ / 71.98333; 102.50000﻿ (Chatanga (gyvenvietė)) |
|  |
| Laiko juosta: (UTC+8) |
|  |
| **Valstybė** | Rusijos vėliava Rusija |
| **Kraštas** | Krasnojarsko kraštas Krasnojarsko kraštas |
| **Rajonas** | Taimyro dolganų–nencų rajonas |
|  |
| **Įkūrimo data** | 1626 m. |
|  |
| **Gyventojų** (2011) | 5 653  |
|  |
|  **Vikiteka** | Chatanga |

**Chatanga** (rus. *Хатанга*) – gyvenvietė Rusijoje, Krasnojarsko krašto šiaurėje, Taimyro rajone, Chatangos upės dešiniajame krante. Yra oro uostas (skrydžiai į Krasnojarską) bei upinis uostas (navigacija trunka kelis mėnesius). Veikia pašto skyrius, medinė stačiatikių cerkvė, du mamutų muziejai, apleista deimantų kasykla. Netoli Chatangos yra Popigajaus krateris. Chatangoje gyvena dolganai, rusai, nganasanai.

Klimatas atšiaurus, vidutinė sausio oro temperatūra −31,5 °C, liepos temperatūra 12,4 °C. Poliarinė naktis tęsiasi nuo lapkričio 17 d. iki sausio 26 d. poliarinė diena – nuo gegužės 8 d. iki rugpjūčio 4 d.

Istorija
--------

Chatanga įkurta 1626 m. kaip duoklės surinkėjų žiemavietė. Pavadinimas kilo nuo upės ir evenkų kalba reiškia „didelis vanduo". 1859 m. tai dar tebuvo mažas kaimas su cerkve. Tarybiniais metais gyvenvietė išaugo apylinkėse pradėjus išteklių žvalgymo ir gavybos darbus.

* CerkvėCerkvė
* Daugiabučių kompleksasDaugiabučių kompleksas
* PaštasPaštas
* Oro uostasOro uostas
*Kitos reikšmės – Šventoji (reikšmės).*

| Šventoji |
| --- |
|  Šventoji prie Pašvenčio |
| **Ilgis** | 12 km |
| **Baseino plotas** | 62,1 km² |
| **Ištakos** | Karšuvos giria |
| **Žiotys** | Nemunas |
| **Šalys** | Lietuva |
|  |
|  **Vikiteka** | Šventoji |

**Šventoji** – upė Lietuvoje, Jurbarko rajone; Nemuno dešinysis intakas. Išteka iš Karšuvos girios, teka pietryčių, pietų kryptimi, įteka į Nemuną aukščiau Smalininkų. Ties Pašvenčiu upę kerta  **141**  Kaunas–Jurbarkas–Šilutė–Klaipėda . 

Upėvardis Pašvenčio pusėje
Šiuos upeliu pagal Melno taikos sutartį daugiau nei 500 metų buvo išvesta Lietuvos ir Vokietijos/Prūsijos valstybės siena, taip pat tai buvo rytinė Skalvos, Mažosios Lietuvos riba.

Intakai: Juodšakis, Žirnelis (kairieji), Meškupis (dešinysis).

Istorija
--------

Šventoji (*Swinton, Schwente*) minima XIV a. kryžiuočių karo kelių aprašymuose.

Upės pavadinimas kilo nuo žodžio *šventas*.

Šaltiniai
---------

1. ↑  „Baltų religijos ir mitologijos šaltiniai" I t. Norbertas Vėlius, Mokslo ir enciklopedijų leidykla, 1996. T.1: 431 psl.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
Sėmenų aliejus
**Sėmenų aliejus** (arba *linų aliejus*) – augalinis aliejus, gaunamas iš linų sėklų. Būna nuo šviesiai gelsvos iki gintarinės spalvos, pasižymi unikaliu skoniu. Naudojamas maistui (salotoms, pagamintiems valgiams pagardinti), kaip maisto papildas, chemijos pramonėje. Pasižymi didele nepakeičiamų riebalų rūgščių, ypač omega-3, gausa.

Gamyba
------

Aliejus spaudžiamas tiek šaltu, tiek karštu būdu. Gaminant maistinį aliejų paprastai naudojamas pirmasis būdas.

Didžiausios linų augintojos yra Kanada, Kinija, JAV, Rusija, Indija, Kazachstanas, Etiopija. Per metus pasaulyje pagaminama apie 2,5 mln. tonų sėmenų aliejaus.

Sudėtis
-------

Sėmenų aliejus turi 52-60 % alfa-linoleno, 15-17 % linolo, 13-22 % oleino, 5-6 % palmitino, 2-4 % stearino riebalų rūgščių.

Naudojimas
----------

Sėmenų aliejus naudojamas maistui, taip pat ir chemijos pramonėje gaminant dažus, medienos apdailos ir apsaugos priemones. Siekiant išvengti oksidacijos ir apkartimo, maistui naudojamas sėmenų aliejus turėtų būti laikomas šaltoje, tamsioje vietoje, sandariai uždarytame inde.

Po aliejaus spaudimo likusios išspaudos naudojamos kaip maistingas galvijų arba paukščių pašaras.

Išnašos
-------

1. ↑  Frank Gunstone. *Vegetable Oils in Food Technology: Composition, Properties and Uses*. John Wiley & Sons, 2011, p. 307-8
2. ↑  Lilian U. Thompson, Stephen C. Cunnane. *Flaxseed in Human Nutrition*. AOCS Press, 2003, Chapter 1
| Chasabasخصب |
| --- |
| *Miesto gatvė* |
|  |
| 

ChasabasChasabas

26°11′0″ š. pl. 56°15′0″ r. ilg.﻿ / ﻿26.18333°š. pl. 56.25000°r. ilg.﻿ / 26.18333; 56.25000﻿ (Chasabas)Koordinatės: 26°11′0″ š. pl. 56°15′0″ r. ilg.﻿ / ﻿26.18333°š. pl. 56.25000°r. ilg.﻿ / 26.18333; 56.25000﻿ (Chasabas) |
|  |
| Laiko juosta: (UTC+4) |
|  |
| **Valstybė** | Omano vėliava Omanas |
| **Teritorija** | Musandamas |
|  |
| **Gyventojų** (2003) | 17 730  |

**Chasabas** (arab. خصب = *al-Ḫaṣab*) – miestas Omane; Musandamo gubernijos centras. Jis šalia Hormuzo sąsiaurio ir apie 60 km nuo Ras Al Kaimos, JAE. Miestas žinomas dėl žvejybos ir kontrabandos mažomis greitomis valtimis iš ir į Iraną.

Chasabas vystomas kaip turizmo centras, turistus labiausiai traukia nardymas. Kalnų safaris taip pat populiarus kaip ir kruizai valtimis po artimus fiordus. Statomas naujas uostas ir dokai.

Chasabo gražūs vandenys traukia Omano ir kitų šalių turistus. Už mažiau nei 50 dolerių galima kelias valandas paplaukioti valtimi, aplankyti keletą mažesnių salų. Priklausomai nuo metų laiko galima pamatyti greta plaukiančius delfinus.

Galerija
--------

* Turistas grožisi ramiais Chasabo vandenimisTuristas grožisi ramiais Chasabo vandenimis
* Chasabo vandenysChasabo vandenys

Nuorodos
--------

* Fryer, James. Džeimso Fraierio straipsnis apie Chasabą Archyvuota kopija 2007-10-11 iš Wayback Machine projekto.
Tašmajdano parkas su šv. Morkaus cerkve tolumoje
**Tašmajdano parkas** (serb. *Ташмајдански парк / Tašmajdanski park*), taip pat vadinamas tiesiog **Tašmajdanu** (serb. *Ташмајдан*) ar **Tašu** (serb. *Таш*), – viešasis parkas ir jį supantis gyvenamasis rajonas Serbijos sostinėje Belgrade. Parkas yra Belgrado Palilulos savivaldybėje. 2010–2011 m. visas parkas pirmą kartą nuo jo įkūrimo 1954 m. buvo iš esmės rekonstruotas.

Tašmajdanas prasideda už 600 m į pietryčius nuo Belgrado centrinės dalies Terazijės ir apima pietvakarinį Palilulos savivaldybės kampą bei ribojasi su Vračaro savivaldybe pietuose ir Stari Gradu vakaruose. Siauresne prasme Tašmajdanas apima teritoriją tarp Takovska gatvės šiaurės nakaruose, Ilije Garašanina gatvės šiaurės rytuose, Beogradska gatvės pietryčiuose ir Bulevar kralja Aleksandra bulvaro. Didžiąją dalį teritorijos užima pats parkas (centras, rytinė ir vakarinė dalis), o šiaurinė ir pati vakarinė dalis yra urbanizuota. Platesne prasme Tašmajdanas apima papildomas teritorijas šiaurėje (tarp Ilije Garašanina ir 27. marta gatvių) ir rytuose. Ši papildoma dalis da-nai vadinama „Mažuoju Tašmajdanu".

Istorija
--------

Mūsų eros pradžioje šioje vietoje buvo romėnų akmens skaldykla. Akmenys iš čia naudoti statant Belgrado pirmtaką lotyniškai vadintą *Singidunum*. Iš akmens taip pat daryti sarkofagai, kurių yra išlikusių ir iki šių dienų. Akmens skaldykla naudota ir Osmanų valdymo laikotarpiu, vietovės pavadinimas kilęs iš turkų kalbos – *taş* reiškia 'akmuo", o *maden* „kasykla". Čia buvo kasama ir parakui naudota salietra.

Išnašos
-------

1. ↑  Roberts, Michael. „Počela rekonstrukcija parka Tašmajdan u centru Beograda". Suarchyvuota iš originalo 2011-06-18. Tikrinta 2010-11-29.
2. ↑  „Tašmajdan-kamenolom "Tašmajdan-quarry"" (serbų). 2004-10-05. Nuoroda tikrinta 2008-08-03.
3. ↑  Branka Vasiljević (2016-06-12). „Tašmajdanska pećina – buduća turistička atrakcija prestonice" (serbų). Politika.
Šventojo Angelo pilis nuo tilto pusės
**Adriano mauzoliejus** (labiau žinomas kaip **Šventojo Angelo pilis**) – cilindro formos antikos laikų statinys Romos centre. Mauzoliejaus statyba buvo inicijuota 14-to Romos imperatoriaus Publijaus Elijaus Trajano Adriano ir jo šeimos narių. Būtent šiame mauzoliejuje yra palaidotas Adrianas, jo šeima bei vėlesni įpėdiniai. Vėliau mauzoliejus buvo popiežių tvirtovė ir reprezentacinė būstinė, taip pat belaisvių kalinimo vieta. Šiuo metu čia įsikūręs muziejus.

Dvyliktame amžiuje mauzoliejus pavadinamas Šv. Angelo pilimi. Tai yra susiję su legenda, pagal kurią 590 m. popiežiaus šv. Grigaliaus I surengtos procesijos dalyviams, maldavusiems Mergelę Mariją gelbėti miestą nuo maro, pasirodęs angelas ir, nusileidęs ant pilies viršūnės, įkišo kalaviją į makštį. Tai buvo dieviškos malonės ženklas. Vėliau virš pilies buvo pastatyta angelo skulptūra.

Statinys pradėtas naudoti kaip pilis tik XIV a. tuometinių popiežių nurodymu. Popiežius Mikalojus III pilį sujungė su Šventojo Petro bazilika 800 metrų ilgio paaukštintu keliu *Passetto di Borgo*. Mažiausiai du kartus šis koridorius buvo panaudotas pavojaus atveju. 1494 m. popiežius Aleksandras VI pasinaudojo šiuo keliu, siekdamas apsisaugoti nuo Karolio VIII Maloningojo puolimo. 1527 m. popiežius Klemensas VII pabėgo į saugią vietą po to, kai Imperatoriaus Karolio V kariai išžudė beveik visus Šveicarijos karius, saugojusius Šv. Petro baziliką.

Šaltiniai
---------

1. ↑  
Gibbon, Edward (1826). *The history of the decline and fall of the Roman Empire* **6** (4th American ed.). New York. p. 369.
2. ↑  Storia


|  |  |
| --- | --- |
|  | **Vikiteka: Šventojo Angelo pilis** – vaizdinė ir garsinė medžiaga  |
| ***Sėkmė avansu*** |
| --- |
|  |
|  |
| Pavadinimas | Pay It Forward |
| Kilmės šalis |  JAV |
| Režisierius | Mimi Lederis (Mimi Leder) |
| Prodiuseris (-iai) | Piteris Abramsas (Peter Abrams)Robertas L. Livai (Robert L. Levy)Stivanas Rateris (Steven Reuther) |
| Scenaristas (-ai) | Ketrin Rajan Hid(Catherine Ryan Hyde)(knyga) Leslė Dikson (Leslie Dixon) |
| Kompozitorius | Tomas Njumanas |
| Vaidina | Heilis Džoilas Osmentas Helen Hunt Kevinas SpeisisDžei MorasDžeimsas Kevizelas |
| Metai | 2000 |
| Žanras | Drama, Komedija |
| Trukmė | 122 min. |
| Kalba | Anglų |
| Platintojas | Warner Bros. |
| Biudžetas | 40 mln. JAV dol. |
| **IMDb įrašas** |

**Sėkmė avansu** (angl. *Pay It Forward*) – 2000 m. JAV režisierės Mimi Leder (angl. *Mimi Leder*) drama pagal Ketrin Rajan Hid (angl. *Catherine Ryan Hyde*) to paties pavadinimo knygą. Peržiūros amžiaus riba : N-7.

Filmo premjera įvyko 2000 m. spalio 12 d. JAV.

Siužetas
--------

DĖMESIO: *toliau atskleidžiamos kūrinio detalės*

Septintos klasės mokinys Trevoras, atlikdamas savo mokytojo Judžino užduotį, kurios idėja – padaryti pasaulį geresnį, pats sugalvoja planą. Jo esmė tokia – kiekvienas žmogus, neieškodamas jokios ypatingos priežasties, padaro gerą darbą trims pažįstamiems žmonėms. Šie savo ruožtu privalo padaryti tą patį kitiems trims.

Remdamasis savo susikurta teorija, Trevoras bando padėti trims nelaimingiems suaugusiesiems – benamiui Džeriui, suvargusiai savo motinai ir savo mokyklos mokytojui Judžinui, kenčiančiam dėl fizinės negalios – nudegimų subjauroto kūno. 

Pakankamai utopiškas vaikiškas noras, neįgyvendinama svajonė pakeisti pasaulį, žmonių mąstymą ir viską nupiešti baltą spalva. Paprasta mintis, bet, deja, sunkiai įsivaizduojama realybėje. Ir vis tik, o jei?…

Aktoriai
--------

* Heilis Džoilas Osmentas – Trevoras McKinney
* Helen Hunt – Trevoro mama Arlene McKinney
* Kevinas Speisis – mokytojas Judžinas Simonet
* Džei Moras – žurnalistas Krisas
* Džeimsas Kevizelas – benamis Džeris
* Endži Dikinson – Trevoro močiūtė Greisė
* Džonas Bon Džovis – Trevoro tėvas

ir kt.

Išnašos
-------

1. ↑   Filmo aprašymas

Nuorodos
--------

* Apdovanojimai ir nominacijos (anglų kalba)
| Chaurasarab. الخور |
| --- |
| *Gyvenamasis rajonas Chaure* |
|  |
| 

ChaurasChauras

25°41′24″ š. pl. 51°30′36″ r. ilg.﻿ / ﻿25.69000°š. pl. 51.51000°r. ilg.﻿ / 25.69000; 51.51000﻿ (Chauras)Koordinatės: 25°41′24″ š. pl. 51°30′36″ r. ilg.﻿ / ﻿25.69000°š. pl. 51.51000°r. ilg.﻿ / 25.69000; 51.51000﻿ (Chauras) |
|  |
| Laiko juosta: (UTC+3) |
|  |
| **Valstybė** | Kataro vėliava Kataras |
| **Savivaldybė** | Chauro savivaldybė |
|  |
| **Gyventojų** (2020) | 91 585  |
|  |
|  **Vikiteka** | Chauras |
|  |
| **Kirčiavimas** | al Cháuras |

**Chauras** (arab. الخور = *al-Ḫawr*) – miestas, įsikūręs Persų įlankos pakrantėje, šiaurės Katare, 50 km į šiaurę nuo Dohos, Kataro sostinės. Chauro savivaldybės administracinis centras. Miesto pavadinimas arabiškai reiškia „nedidelė įlanka". Chauro apylinkėse plyti gausūs naftos ir gamtinių dujų telkiniai, greta įsikūręs pramoninis Ras Lafano miestas.

Chaure įsikūręs „Al-Sultan" paplūdimio viešbutis ir poilsiavietė, rūmai, kurie perdaryti į viešbutį, taip pat modernios ir istorinės mečetės. Pagrindinė miesto pramonės šaka – žvejyba. Apylinkėse driekiasi keletas paplūdimių. Mieste pastatytas al Beito stadionas.

Šaltiniai
---------

1. Qatar, *citypopulation.de*
2. ↑  Qatar, *citypopulation.de*
3. ↑  *Pasaulio vietovardžiai. Azija*. Internetinė duomenų bazė. – Vilnius: MELC, VLKK. Prieiga internete: Cháuras.
| Cambridge Z88 |
| --- |
|  |
| **Tipas** | nešiojamasis kompiuteris |
| **Išleidimo data** | 1988 m. |
| **Nutraukimo data** |  |
| **Procesorius** | CMOS Z80A, 3.2768 MHz |
| **Operatyvioji atmintis** | 32kB, 128 kB arba 512 kB (priklauso nuo modelio) |
| **Operacinė sistema** | OZ |

**Cambridge Z88** buvo A4 (210 × 297 mm) dydžio, lengvas nešiojamasis kompiuteris, gamintas Cambridge Computer kompanijos. Jame buvo integruota teksto procesoriaus, skaičiuoklės, duomenų bazės programinė įranga, pavadinta *Pipedream*, taip pat ir kitos programos, pavyzdžiui, BBC BASIC interpretatorius, kalkuliatorius, kalendorius, laikrodis, dienoraštis. Tai buvo pirmasis ir vienintelis kompiuteris po to, kai Klaivas Sinkleris 1986 pardavė Sinclair Research kompiuterių verslą ir Sinclair prekinį ženklą Amstrad kompanijai. Palyginus su milžiniškais ankstesnių Sinklerio kompiuterių pardavimais, šis buvo tik kukliai sėkmingas.

Techninis aprašymas
-------------------

Z88 kompiuteryje dirba nedidelio galingumo populiaraus Z80 procesoriaus CMOS (angl. *Complementary metal – oxide – semiconductor*) versija. Buvo parduodamas su 32 kB pseudo - statine vidine operatyviąja atmintimi ir 128 kB vidine pastoviąja atmintimi (ROM), kurioje buvo įrašyta *OZ* operacinė sistema. Atmintis gali būti plečiama papildomomis operatyvios (arba pastovios) atminties kortelėmis (yra trys praplėtimo lizdai), kurių turinys išsaugomas keturių AA dydžio elementų dėka. Integruoti kondensatoriai laikinai apsaugo nuo duomenų praradimo elementų keitimo metu. Maksimaliai kompiuteris gali adresuoti iki 4 MB atminties. Tiek vidinė pastovioji, tiek vidinė operatyvioji atmintis gali būti plečiama iki 512 kB, tačiau tam reikia papildomų įgūdžių ir pakeitimų plokštėje.

Nepaisant savo lengvumo (jis sveria apie 900 gramų), jo konstrukcija yra stebėtinai tvirta, įskaitant guminę membraninę/chiclet tipo klaviatūrą. Ji neskleidžia beveik jokio garso (pasirinktinai galima įjungti elektroninį paspaudimo garsą, jei paspaudimo garsas pasirodys per tylus). Elementai suteikia iki 20 h darbo.

Nors LCD ekranas turi tik aštuonias eilutes, jis pakankamai aiškus ir efektyvus.

Dabartinis naudojimas
---------------------

Z88 turi savo gerbėjų ratą ir yra iki šiol naudojamas nedidele grupe entuziastų. Jam egzistuoja įvairi programinė įranga, įskaitant žaidimus ir paslaugų programas (*utilities*). Taip pat atsirado ir 1 MB flash atmintis, kuriai, išjungus kompiuterį, nebereikia elementų duomenims išsaugoti.

Šaltiniai
---------

1. ↑
2. ↑
3. ↑

Nuorodos
--------

* Z88 Forever! – Z88 gerbėjų tinklalapis
* Z88 *Planet Sinclair* tinklalapyje
* RWAP Software – Z88 prekyba ir palaikymas
* Pipedream knyga